1.pielikums
Iekšlietu ministrijas Informācijas centra rīkotā atklātā konkursa
„Iekšlietu ministrijas Informācijas centra informācijas sistēmu drošības testu veikšana” nolikumam
iepirkuma identifikācijas Nr. IeM IC 2025/19

Atklāta konkursa 
[bookmark: _Hlk230633629]“Iekšlietu ministrijas Informācijas centra informācijas sistēmu drošības testu veikšana”
Identifikācijas Nr. IeM IC 2025/19

TEHNISKĀ SPECIFIKĀCIJA/ TEHNISKAIS PIEDĀVĀJUMS
(Tehniskā specifikācija aktualizēta 2026.gada 4. jūnijā)


Pretendenta _______________________(pretendenta nosaukums, reģ.nr.) tehniskais piedāvājums atklātā konkursā „Iekšlietu ministrijas Informācijas centra informācijas sistēmu drošības testu veikšana”, id. Nr. IeM IC 2025/19 atbilstoši iepirkuma nolikuma un tehniskās specifikācijas prasībām. 

[bookmark: _Hlk139291865]Darba uzdevuma mērķis:
Nodrošinātu Informācijas centra  Informācijas sistēmu (turpmāk – Sistēma) ielaušanās testu veikšanu pēc pieprasījuma ar mērķi novērtēt Sistēmu drošību un identificēt to ievainojamības atbilstoši 2025. gada 25.jūnija Ministru kabineta noteikumiem Nr. 397 “Minimālās kiberdrošības prasības” (turpmāk - Noteikumi).
Prasības Ielaušanās testu veikšanai:
Sistēmai veic drošības novērtējumu (izvērtējot ievainojamību izmantošanas iespējas, piekļuves pārvaldību, konfigurācijas problēmas, pārlieku detalizētas informācijas tostarp kļūdu paziņojumu attēlošanu, u.tml.).
Sistēmai veic ielaušanās testus ņemot vērā attiecīgajā resursā izmantotās tehnoloģijas un to īpatnības, un ievērojot PTES, OSSTMM vai OWASP standartus un metodoloģijas.
Sistēmas ielaušanās testu veikšanā Izpildītājs var izmantot gan manuālās, gan automatizētas metodes, gan standarta automatizētos testēšanas rīkus, gan paša Izpildītāja izstrādātus/modificētus drošības testēšanas rīkus.
Ielaušanās testus neveic izmantojot destruktīvas vai potenciāli destruktīvas metodes.
Ar Pasūtītāju papildus saskaņojamas tādas drošības pārbaudes, kuru veikšana var izraisīt sistēmas darbības pārtraukumu, sistēmas bojāšanu vai apstrādājamo datu integritāti. Šādos gadījumos pirms darbu veikšanas Izpildītājs saskaņošanas veikšanai iesniedz Pasūtītājam informāciju par:
laika posmiem, cikos veiks šīs darbības;
veicamo darbu apgabals (ietekmētie resursi). Ja testu laikā šis apgabals tiek pārsniegts (pārkāpts), nekavējoties jāinformē Pasūtītāja kontaktpersona, papildus šo notikuma izklāstu iekļaujot  ielaušanās testa ziņojumā;
darbos izmantoto programmatūru;
to, no kurienes un kādas darbības tiks veiktas (piem. tīkla skenēšana, formu padziļināta analīze, sistēmas komponenšu konfigurācijas pētīšana, automātiskā ievainojamību meklēšana u.tml.).
Efektīvākas drošības pārbaudes nolūkā Izpildītājs ar Pasūtītāju var vienoties uz pakalpojuma izpildes laiku par atsevišķu drošības risinājumu atslēgšanu.
Darba uzdevuma izpilde veicama attālināti, piekļuvei izmantojot VPN piekļuves risinājumu, kā arī paredzot iespēju veikt uzdevuma izpildi klātienē pasūtītāja infrastruktūrā, gadījumos ja pasūtītājam nav iespējams nodrošināt VPN piekļuvi Sistēmai.
Ielaušanās testu pieteikšana:
Sistēmu ielaušanās testu veikšanas process uzsākas ar Pasūtītāja pieprasījuma nosūtīšanu Izpildītājam, par nepieciešamību veikt ielaušanās testus. Pieprasījums satur vismaz šādu informāciju:
1.1.1. Informācijas sistēmas nosaukumu;
1.1.2. Sistēmas aprakstu;
1.1.3. Testēšanas metodiku (ielaušanās testam – BlackBox vai WhiteBox pieeja).
Katrai pieteiktajai sistēmai nepieciešams veikt gan pirmreizējo, gan atkārtoto ielaušanās testēšanu, ja vien Pasūtītājs nenosaka savādāk.
Sistēmas Ielaušanās sākotnējo vai atkārtotu testēšanu var pieprasīt tikai Pasūtītāja atbildīgā persona nosūtot Izpildītāja atbildīgajai personai e-pastu. Izpildītājam divu darba dienu laikā e-pasta veidā ir jāakceptē Ielaušanās testēšanas pieprasījums.
Ielaušanās testu plāns un sākotnējā testa veikšana:
Plānotās sākotnējās Ielaušanās testēšanas izpildes termiņš, iekļaujot sagatavošanās darbus un pirmreizējā Ielaušanās testēšana ir jāveic trīs nedēļu laikā pēc pieprasījuma saņemšanas par Sistēmas ielaušanās testu veikšanu.
Vienas sistēmas sākotnējā ielaušanās testa apjoms Izpildītāja sagatavotajā testu veikšanas plānā nepārsniegs 70h, bet atkārtota testa apjoms nepārsniegs 10h vai arī kopējās testa izmaksas vienai sistēmai nepārsniegs EUR 4000,00 (četri tūkstoši euro) bez pievienotās vērtības nodokļa (turpmāk - PVN).
Pirms ielaušanās testu veikšanas Izpildītās ar Pasūtītāju saskaņo laikus un organizē tiešsaistes koordinācijas sapulci, kuras laikā veic visus nepieciešamos sagatavošanās darbus ielaušanās testu veikšanai, tajā skaitā:
1.1.4. Izpildītājs pieprasa visas nepieciešamās piekļuves, un citu nepieciešamo informāciju sekmīgai ielaušanās testu realizācijai un darba uzdevuma mērķa sasniegšanai;
1.1.5. Pasūtītājs sniedz Izpildītājam informāciju par ielaušanās testiem pieteikto sistēmu darbu veikšanai nepieciešamā apjomā un ielaušanās testu metodiku;
1.1.6. Izpildītās ar Pasūtītāju saskaņo sākotnējo ielaušanās testu veikšanas plānu.
Ielaušanās testu ziņojums iesniedzams ne vēlāk kā 5 darba dienu laikā pēc ielaušanās testu veikšanas.
Pēc sākotnējā Ielaušanās testu ziņojuma iesniegšanas, Izpildītājam pēc Pasūtītāja pieprasījuma jānodrošina ielaušanās testu rezultātu prezentācija vai papildu skaidrošana Pasūtītāja piesaistītajiem darbiniekiem un nepieciešamības gadījumā arī Sistēmas izstrādātājiem un/vai uzturētājiem, tostarp konkrētās sistēmas izstrādātājam/iem;
Pasūtītāja  pienākums ir veikt saņemtā sistēmas sākotnējā Ielaušanās testu ziņojuma izskatīšanu 10 darba dienu laikā, no tā saņemšanas brīža, sniedzot komentārus. Izpildītājam ir jānodrošina attiecīgo komentāru iestrāde ielaušanās testu ziņojumā ne ilgāk kā 5 darba dienu laikā vai citā termiņā, vienojoties ar Pasūtītāju.
Sistēmas atkārtotā testa veikšana:
Sistēmas atkārtotā ielaušanās testēšana ir uzsākama ne vēlāk kā 5 darba dienu laikā pēc Pasūtītāja pieprasījuma.
Atkārtotā testa laikā Izpildītājam ir atkārtoti jāpārbauda sākotnējā testa laikā identificētās ievainojamības ar mērķi identificēt vai šīs ievainojamības ir novērstas.
Ne vēlāk kā 5 darba dienu laikā pēc Sistēmas atkārtotas Ielaušanās testu izpildes uzsākšanas, Izpildītājs iesniedz Pasūtītājam Ielaušanās testu ziņojumu ar vērtējumu par sākotnējos ielaušanās testos konstatēto ievainojamību novēršanu. 
Pēc atkārtotā Ielaušanās testu ziņojuma iesniegšanas, Izpildītājam pēc Pasūtītāja pieprasījuma jānodrošina ielaušanās testu rezultātu prezentācija vai papildu skaidrošana Pasūtītāja piesaistītajiem darbiniekiem un nepieciešamības gadījumā arī Sistēmas izstrādātājiem un/vai uzturētājiem, tostarp konkrētās sistēmas izstrādātājam/iem;
[bookmark: _Hlk123136806]Pasūtītāja  pienākums ir veikt saņemtā sistēmas atkārtotā Ielaušanās testu ziņojuma izskatīšanu 10 darba dienu laikā, no tā saņemšanas brīža, sniedzot komentārus. Izpildītājam ir jānodrošina attiecīgo komentāru iestrāde ielaušanās testu ziņojumā ne ilgāk kā 5 darba dienu laikā vai citā termiņā, vienojoties ar Pasūtītāju.
Ielaušanās testu ziņojums:
[bookmark: _Hlk123136450]Izpildītājam pēc veikto drošības pārbaužu noslēgšanas jāiesniedz Drošības testu ziņojums, kurā ir jāiekļauj vismaz šāda informācija: 
1.1.7. vispārēja informācija par veiktajām pārbaudēm, to mērķi, izmantoto metodiku un tehniskajiem rīkiem;
1.1.8. īss atklāto ievainojamību apkopojums, norādot ievainojamības nosaukumu un riska līmeni;
1.1.9. Ielaušanās/Ielaušanās testu veikšanā atklātās ievainojamības par katru no ievainojamībām norādot:
1.1.9.1. Ievainojamības identifikācijas numurs, kas veidots pēc shēmas YYYY-MM-DD-NR, kur:
1.1.9.1.1. YYYY ir ievainojamības identificēšanas gads
1.1.9.1.2. MM ir ievainojamības identificēšanas mēnesis
1.1.9.1.3. DD ir ievainojamības identificēšanas mēneša diena
1.1.9.1.4. NR ir unikāls cipars, kas pirmajai uzskaitītai ievainojamībai ir 1 un katrai nākošajai uzskaitītajai ievainojamībai ir secīgs nākošais cipars.
1.1.9.2. Ievainojamības līmenis - (Kritisks, Augsts, Vidējs, Zems, Informatīvs):
Kritisks - ievainojamība, kas ievērojami ietekmē Sistēmu un datu drošību, ļauj ātri vai vienkārši apiet pamata kontroles un piekļūt ierobežotas pieejamības datiem - to mazināšanai būtu jāpievērš pastiprināta un tūlītēja uzmanība
1.1.9.2.1. Augsts – ievainojamība, kas ievērojami ietekmē Sistēmas un datu drošību un kuru mazināšanai būtu jāpievērš pastiprināta un tūlītēja uzmanība;
1.1.9.2.2. Vidējs – ievainojamība, kas ietekmē Sistēmas drošību un kuru mazināšana būtu jāplāno vidējā termiņā (1 – 3 mēneši);
1.1.9.2.3. Zems – mazāk būtiska ievainojamība, vai neatbilstības pret labāko praksi, kam nav tiešas ietekmes uz Sistēmu un informācijas drošību – šādu risku mazināšanas aktivitāšu realizācija būtu jāveic atkarībā no pieejamajiem resursiem;
1.1.9.2.4. Informatīvs – nepilnība nerada tiešu apdraudējumu Sistēmas pilnvērtīgai izmantošanai, bet tās novēršana var uzlabot Sistēmas kopējo darbību. 
1.1.9.3. Ievainojamības apraksts – Ievainojamības apraksts ar detalizācijas līmenī, kas ļauj Pasūtītājam / Izstrādātājam identificēt ievainojamību, izprast tās būtību un cēloņus;
1.1.9.4. Ievainojamības izmantošanas scenārijs – detalizēti aprakstīts kā šī ievainojamība var tikt izmantota un kāda var būt izmantošanas ietekme/sekas uz sistēmu;
1.1.9.5. Veicamās darbības – aprakstītas rekomendējamās un veicamās darbības, ko būtu nepieciešams veikt ievainojamības novēršanai.
1.1.9.6. Pierādījumi - izmantoto rīku izvadītais rezultāts (output), vai citi pierādījumi, kas pamato Izpildītāja secinājumus un atklājumus.
Ielaušanās testu (gan sākotnējo, gan atkārtoto) ziņojuma saturs un ar Ielaušanās testiem saistītā informācija tiek uzskatīta par ierobežotas pieejamības informāciju un ziņojuma katras lapas kājenē un galvenē ir pievienots teksts “IEROBEŽOTA PIEEJAMĪBA”.
[bookmark: _Hlk123136928]Ziņojums ir iesniedzams elektroniskā formātā, kura apstrāde ir iespējama ar Micorsoft Office. Ziņojums iesniedzams šifrētā veidā Pasūtītāja atbildīgajai personai, pašu ziņojumu nosūtot uz Pasūtītāja atbildīgās personas e-pasta adresi, savukārt atšifrēšanas paroli nodod veidā, par ko iepriekš Izpildītājs vienojas ar Pasūtītāju.
[bookmark: _Hlk123136826]Darbu pieņemšana:
Apmaksa tiek veikta par faktiski saņemtajiem Ielaušanās testēšanas pakalpojumiem, pēc Ielaušanās testu ziņojuma/u iesniegšanas un izskatīšanas, kā arī  Ielaušanās testu rezultātu prezentācijas (ja tāda tika pieprasīta), Izpildītājs iesniedz Pasūtītājam pieņemšanas-nodošanas aktu, kurā norāda, Izpildītāja faktiski patērēto laiku (cilvēkstundas) veicot sistēmas Ielaušanās testēšanas pakalpojumu.
Pasūtītājs saskaņo (paraksta) vai, norādot iemeslu, noraida pieņemšanas nodošanas aktu 5 darba dienu laikā pēc tā iesniegšanas.
Apmaksa par veiktajiem drošības testēšanas darbiem tiek veikta 30 dienu laikā pēc abpusējas pieņemšanas-nodošanas akta parakstīšanas un rēķina iesniegšanas dienas.
Ierobežojumi un papildus prasības:
Visi veicamie darbi, nodevumi un komunikācija ir latviešu valodā;
Pretendents var būt juridiska persona, kura atbilst šādām prasībām:
1.1.9.7. tā ir reģistrēta NATO, Eiropas Savienības vai EBTA dalībvalstī vai NATO Indijas un Klusā okeāna reģiona sadarbības valstī (turpmāk – IP4 valsts);
1.1.9.8. tās valde un padome sastāv no fiziskām personām, kuras ir NATO, Eiropas Savienības vai EBTA dalībvalstu vai IP4 valstu pilsoņi;
1.1.9.9. tās patiesais labuma guvējs ir NATO, Eiropas Savienības vai EBTA dalībvalsts vai IP4 valsts pilsonis (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot);
1.1.9.10. tās dalībnieki un kapitāla daļu īpašnieki (turētāji) ir juridiskas personas, kuras ir reģistrētas NATO, Eiropas Savienības, EBTA dalībvalstī vai IP4 valstī, vai fiziskas personas, kuras ir NATO, Eiropas Savienības vai EBTA dalībvalsts vai IP4 valsts pilsoņi.
Izpildītājs drošības pārbaudes laikā iegūto informāciju apstrādās (tostarp izmantojot mākoņpakalpojumus) vienīgi NATO, ES un EEZ valstu teritorijā;
Izpildītājs un tā darbinieki tiks pārbaudīti atbilstoši Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 93.punkta prasībām;
Pretendents un tā piesaistītie speciālisti[footnoteRef:1] pēdējo triju gadu laikā nav bijuši iesaistīti Pasūtītāja testējamās Iekšlietu ministrijas vai tās padotībā esošās informācijas sistēmas izstrādē vai uzturēšanā. [1:  Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 132.2.punkts  https://likumi.lv/ta/id/361481-minimalas-kiberdrosibas-prasibas] 


	
Parakstot šo dokumentu apliecinām, ka esam iepazinušies ar tajā noteiktajām prasībām, kas ir saprotamas un izpildāmas. Vispārīgās vienošanās līguma slēgšanas tiesību piešķiršanas gadījumā apņemamies šīs prasības izpildīt pilnā apjomā.

	


	Pretendenta likumiskā vai pilnvarotā pārstāvja amats, vārds, uzvārds un paraksts un datums


(Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu)

